NER กำไรปี 63 โตกระฉูด 60% ทะลุ 858 ลบ. รับออเดอร์ทั้งใน-ตปท.ทะลัก
NER ประกาศกำไรปี 63 โตกระฉูด 60% ทะลุ 858 ลบ. รับออเดอร์ทั้งในปท.-ตปท.ทะลัก
NER ประกาศกำไรปี 63 โตกระฉูด 60% ทะลุ 858 ลบ. รับออเดอร์ทั้งในปท.-ตปท.ทะลัก
18 ก.พ. 2564

บริษัท นอร์ทอีส รับเบอร์ จำกัด (มหาชน) หรือ NER รายงานผลการดำเนินงานประจำปี 2563 สิ้นสุด 31 ธ.ค.2563 ดังนี้

โดยผลการดำเนินงานที่เพิ่มขึ้นเนื่องจากบริษัทมียอดขายสินค้ารวม 16,349.78 ล้านบาท เพิ่มขึ้น 3,344.28 ล้านบาท หรือคิดเป็นร้อยละ 25.71 แบ่งเป็นรายได้จากการขายในประเทศ 10,587.66 ล้านบาท หรือร้อยละ 64.76 ของยอดขายรวม เพิ่มขึ้น 2,143.88 ล้านบาทหรือคิดเป็นร้อยละ 25.39 ขณะที่รายได้จากการขายต่างประเทศ 5,762.12 ล้านบาท หรือคิดเป็นร้อยละ35.24ของยอดขายรวม เพิ่มขึ้น 1,200.40 ล้านบาท หรือคิดเป็นร้อยละ26.31
ทั้งนี้รายได้จาก การขายในประเทศเพิ่มขึ้นเนื่องจากการเพิ่มกำลังการผลิตของโรงงานยางแท่งแห่งที่ 2 ซึ่งเริ่มมีรายได้ตั้งแต่เดือนกรกฎาคม 2563 ประกอบกับคำสั่งซื้อยางผสมจากลูกค้าต่างประเทศเพิ่มขึ้นจากปี 2562 จากลูกค้าประเทศจีนและสิงคโปร์เป็นสำคัญ
ขณะที่คณะกรรมการบริษัทมีมติให้นำเสนอที่ประชุมสามัญผู้ถือหุ้นประจำปี 2564 สำหรับการจ่ายเงินปันผล โดยสำหรับผลการดำเนินงานประจำปี 2563 ในอัตราหุ้นละ 0.21 บาท คิดเป็นเงินทั้งสิ้นประมาณ 339.08 ล้านบาท ซึ่งเมื่อหักเงินปันผลระหว่างกาลสำหรับผลประกอบการงวด 9 เดือนแรกของปี 2563 ในอัตราหุ้นละ 0.06 บาท ต่อหุ้น คิดเป็นเงิน 96.88 ล้านบาท เมื่อวันที่ 20 มกราคม 2564 คงเหลือเป็นเงินปันผลที่จะจ่ายในครั้งนี้อีกในอัตราหุ้นละ 0.15 บาท คิดเป็นเงิน 242.20 ล้านบาท การจ่ายเงินปันผลสำหรับผลการดำเนินงานประจำปี 2563 คิดเป็นอัตราการจ่ายเงินปันผลร้อยละ 40.89 ของกำไรสุทธิหลังจากหักเงินทุนสำรองตามกฎหมาย โดยเป็นการจ่ายเงินปันผลจากกำไรสุทธิได้รับยกเว้นภาษีจากสิทธิประโยชน์ส่งเสริมการลงทุน (BOI) จึงไม่สามารถเครดิตภาษีได้
ทั้งนี้ บริษัทกำหนดรายชื่อผู้ถือหุ้นที่มีสิทธิรับเงินปันผล (Record date) ในวันที่23 เมษายน 2564 และกำหนดจ่ายเงินปันผล ในวันที่7 พฤษภาคม 2564 สำหรับสิทธิรับเงินปันผลดังกล่าวยังมีความไม่แน่นอน เนื่องจากยังไม่ได้รับการอนุมัติจากที่ประชุม สามัญผู้ถือหุ้นประจำปี2564 นอกจากนี้ ขอให้ที่ประชุมผู้ถือหุ้นรับทราบการจ่ายเงินปันผลระหว่างกาลตามที่คณะกรรมการบริษัท ได้มีมติอนุมัติเมื่อ วันที่ 24 ธันวาคม 2563 ในอัตราหุ้นละ 0.06 บาท คิดเป็นเงิน 96.88 ล้านบาท โดยบริษัทได้จ่ายเงินปันผลระหว่างกาลดังกล่าว แล้วเมื่อวันที่ 20 มกราคม 2564